 "వూళ్ళోని అయిదుగురు మిత్రులు పక్క వూళ్ళలోని ఐదుగురు మిత్రులు వచ్చారు. వచ్చిన వాళ్ళు డబ్బు గలవాళ్ళే.

 వాళ్ళలో కొందరికి కార్లు వున్నాయి. కార్లు వేసుకుని వాళ్ళే నడుపుకుని వంటరిగా వచ్చారు.

 శంకర్రావుకి లాటరీలో పాతికవేలు వచ్చినందుకు అతన్ని అభినందిస్తూ తాగారు. తాగుతూ అభినందించారు.

 శంకర్రావు ఫుల్ సూట్ లో జానీవాకర్ వళ్ళో పెట్టుకుని తాగుతూ కూర్చున్నాడు.

 "పక్కడివీ ఫుల్ బాటిల్ పట్టిస్తున్నావు. చస్తావ్ రోయ్!" అన్నాడు ఓ మిత్రుడు.

 "చస్తే చావనీ, నరకానికెళతాను. అక్కడా జయమాలిని లాంటి రంభ-జ్యోతిలక్ష్మి ఊర్వశి-అనూరాధ లాంటి తిలోత్తమ-సిల్కు స్మితలాంటి సిల్కు వుంటారు."

 "వాళ్ళ మధ్యలో నేను దొర్లి పొర్లి...." ఆ తర్వాత శంకర్రావు మాట్లాడకుండా తాగుతూ కూర్చున్నాడు.

 మిత్రులు నవ్వారు ఖుషీగా.

 శంకర్రావు ఆ పూట తాగదల్చుకోలేదు. ఖాళీ జానీవాకర్ బాటిల్లో థమ్సప్ నింపాడు. అది తాగుతున్నాడు అంతే.

 తాగితాగి అలసిసొలసి రెండు గంటల తర్వాత అందరూ శరీరంమీద సరిగా బట్టలు లేకుండానే ఎక్కడివాళ్ళు అక్కడపడి వచ్చిన (తెచ్చిన) ఆడవాళ్ళూ అలాగేపడి నిద్రపోతున్నారు.

 ఇంటి మొత్తంమీద పక్క శంకర్రావు మాత్రమే మేలుకొని వున్నాడు.

 పార్టీలో పాల్గొని నోట్లో వేలువేసుకున్న సందర్భాలు ఇంతవరకూ శంకర్రావుకి ఒక్కసారి కూడా రాలేదు. మందులాంటి విందులో మగువ పొందులో 'నేనే నెంబర్ వన్ నే, నేనే' అనే శంకర్రావు నిగ్రహంగా చుక్క పుచ్చుకోకుండా వున్నాడంటే ముఖ్యంగా తన యింట్లో పార్టీ యిస్తూ-నిజంగా గ్రేట్!
 ఇప్పుడు శంకర్రావు చేయవలసిన పని చాలా వుంది.

 వక్కో మిత్రుడి దగ్గరకువెళ్ళి పేరుపెట్టి గట్టిగా పిలిచాడు. తట్టిలేపాడు.

 ఎవడూ 'ఊ' అన్న పాపాన పోలేదు. ఆ తర్వాత నెమ్మదిగా బయటికి నడిచి ఇంటి తలుపులు బయట గడియపెట్టాడు.

 పార్టీకి వచ్చిన మిత్రులలో నలుగురు కార్లు వేసుకొని వచ్చారు. నాలుగు కార్లు శంకర్రావు కళ్ళకి ముచ్చటగా కనుపించాయి.

 ఒకదాన్ని మించి మరొకటి అందంగా వున్నాయి.

 శంకర్రావు వకకారుని ఎన్నుకున్నాడు.

 ఆ కారు బాబూరావుది.

 శంకర్రావు పెరట్లోకి నడిచాడు. మూల దాచిన చెక్క పెట్టెని ఎత్తుకొచ్చాడు.

 అది శవం తలకాయ వున్న చెక్కపెట్టె.

 బాబూరావు కారు డిక్కీలాక్ చేసిలేదు. శంకర్రావు డిక్కీ తలుపు పైకి ఎత్తి చూశాడు.

 డిక్కీ ఖాళీగా వుంది.

 శంకర్రావు డిక్కీలో పెట్టెని పెట్టి డిక్కీ మూత వేసి అక్కడే ఆగి కాస్త ఆలోచించాడు.

 అప్పుడు అతనికో అయిడియా అద్భుతమైనది వచ్చింది.

 శంకర్రావు యింట్లోకి వెళ్ళి బాబూరావు పాంటు జేబులు వెతికాడు.

 కారు తాలూక కీస్ కనిపించాయి. తాళం చెవి ఏదో చూసి, తాళం వేశాడు. అక్కడితో వూరుకోక ఆ వక్కతాళం చెవి తాళం చెవుల గుత్తినుంచి వేరుచేసి ఆ చెవిని దూరంగా ఎవరింట్లోనో పడేలా విసిరేశాడు.

 ఆ తర్వాత__

 శంకర్రావు పిల్లిలా యింట్లోకి వచ్చి బాబూరావు పాంటు జేబులో కీస్ పడేశాడు.

 తేలికపడ్డ మనసుతో వాళ్ళమధ్య పడుకొని నిద్రపోయాడు.

 తెల్లవారింది.

 అందరూ లేచారు. పార్టీ గ్రాండ్ గా యిచ్చినందుకు శంకర్రావుని అభినందించి యింతకన్నా పెద్ద ప్రెయిజుతో లాటరీ రావాలని దీవించి వారివారి యిళ్ళకి బయలుదేరారు.

 అందరూ వెళ్ళిపోయారు.
 
 "voollooni ayiduguru mitrulu pakka voollalooni aiduguru mitrulu vachaaru. vachina vaallu dabbu galavalle.

 vaallalo kondariki kaarlu vunnayi. kaarlu vesukuni vaalle nadupukuni vantarigaa vachaaru.

 sankarraoki laatariiloo paatikavelu vachinanduku atanni abhinandistuu taagaaru. taagutuu abhinandinchaaru.

 sankarrao ful suut loo janivakar vallo pettukuni taagutuu kuurchunnaadu.

 "pakkadivee ful batil pattistunnavu. chastav roy!" annadu oo mitrudu.

 "chaste chaavanee, narakaanikelataanu. akkada jayamalini lanti rambha-jyotilakshmi oorvasi-anooraadha lanti tilottama-silku smitalanti silku vuntaaru."

 "vaalla madhyalo nenu dorli porli...." aa tarvaata sankarrao matladakunda taagutuu kuurchunnaadu.

 mitrulu navvaaru khushiga.

 sankarrao aa poota tagadalchukoledu. khaalii janivakar baatillo thamsap nimpaadu. adhi taagutunnaadu anthe.

 taagitaagi alasisolasi rendu gantala tarvaata andaruu sareerammeeda sarigaa battalu lekundane ekkadivaallu akkadapadi vachina (tecchina) aadavaalluu alagepadi nidrapotunnaru.

 inti mottammeeda pakka sankarrao matrame melukoni vunnadu.

 paartiiloo palgoni notlo veluvesukunna sandarbhaalu intavarakuu sankarraoki okkasari kuudaa raledu. mandulanti vindulo maguva pondulo 'nene nembar van nee, nene' ane sankarrao nigrahamgaa chukka puchukokunda vunnadante mukhyamgaa tana yintlo party yistu-nijamgaa grate!
 ippudu sankarrao cheyavalasina pani chala vundi.

 vakko mitrudi daggarakuvelli perupetti gattigaa pilichaadu. tattilepadu.

 evadoo 'oo' anna papana poledu. aa tarvaata nemmadigaa bayatiki nadichi inti talupulu bayata gadiyapettadu.

 paarteeki vachina mitrulalo naluguru kaarlu vesukoni vachaaru. naalugu kaarlu sankarrao kallaki muchhatagaa kanupinchaayi.

 okadaanni minchi marokati andamgaa vunnayi.

 sankarrao vakakaaruni ennukunnadu.

 aa kaaru baabuuraavudi.

 sankarrao peratloki nadichaadu. muula daachina chekka petteni ettukochadu.

 adhi shavam talakaaya vunna chekkapette.

 baburao kaaru dickilack chesiledu. sankarrao dikki talupu paiki etti chushadu.

 dikki khaaliigaa vundi.

 sankarrao dikkiilo petteni petti dikki mootha vesi akkade aagi kaasta aalochinchaadu.

 appudu ataniko aidia adbhutamainadi vachindi.

 sankarrao yintloki velli baburao paantu jebulu vetikaadu.

 kaaru taaluuka kees kanipinchaayi. taalam chevi edho chusi, taalam vaesaadu. akkaditho voorukoka aa vakkataalam chevi taalam chevula guttinunchi veruchesi aa chevini dooramgaa evarintlono padela visiresaadu.

 aa tarvaata__

 sankarrao pillila yintloki vachi baburao paantu jebulo kees padesadu.

 telikapadda manasutho vaallamadhya padukoni nidrapoyaadu.

 tellavaarindi.

 andaruu lechaaru. party grand gaa yichinanduku sankarraoni abhinandinchi yintakanna pedda preyijutho latery ravalani deevinchi vaarivaari yillaki bayaluderaaru.

 andaruu vellipoyaaru.
 